नाथी : लच्छो! तुगी ए बड़ी माड़ी खो ऐ। नन्ती गी बी तूं उनें मलंगे-मस्टंडें कन्ने गिननां एं? बै, नाथी दी कमाई कोई पापै दी हराम-कमाई ऐ जे ओदे घर सटई-सलफई जमदे! मेरे घरै दे गबरू माड़े की होन? नां बच्चू नन्ती! तूं कैसी जन्नां एं उनें बेल्लड़ें कोल? मड़ा, मिहनती मजूरें दा उनें मलंगे कन्ने के साथ? जमाना कुत्थों दा कुत्थें गेआ उठी ऐ इन्दे ञ्याने अजें बी उयै सतजुगै आले गै चलै करदे न। जे कदें रलियै ए मुस्टंडे देसै दी सेवा करने दा निश्चा करी लैन ता कुश्बा म्हीने च इक भाखड़ा बन्न त्यार करी दस्सन। पर इनें कोड़ें ते इक्कै मुहारनी ऐ भाखी दी--"अजगर करे नां चाकरी!"